钦定古今图书集成/明伦汇编/氏族典/第316卷 > 《廖用贤尚友录》 > 荣毗
## 钦定古今图书集成/明伦汇编/氏族典/第316卷 > 《廖用贤尚友录》 > 荣毗

按《隋书荣毗传》：“毗字子谌，北平无终人也。少刚鲠，有
局量，涉猎群言。仕周，释褐汉王记室，转内史下士。开
皇中，累迁殿内监。时以华阴多盗贼，妙选长史，世号
为能，转蒲州司马。汉王谅之反也，毗被执。及谅平，拜
治书侍御史。毗在朝偘然正色，为百寮所惮。后以母
忧去职，岁馀，起令视事，卒官。”